Kabasilovci

Kabasilovci alebo Kavasilovci () bola významná byzantská šľachtická rodina známa z historických prameňov od 11. storočia. Zakladateľom rodu bol Kónstantinos Kabasilas, ktorý slúžil cisárovi Bazilovi II. Za vlády cisárovnej Teodory bol v roku 1042 ustanovený stratégom. Buď ten istý alebo iný Kónstantinos bol v tom istom roku menovaný douxom. Ďalší členovia rodiny slúžili Byzantskej ríši na viacerých postoch, prevažne ako správcovia (napr. Nikéforos, Alexandros). Po nástupe Komnénovcov na byzantský trón vplyv rodu upadol. V 13. storočí viacerí členovia pôsobili v cirkevnej sfére ako metropoliti či arcibiskupi v balkánskej časti Byzantskej ríše, resp. v Epirskom despotáte. Jednotlivé pramene sa líšia v názoroch, či šlo o jednu alebo viacero osôb, keďže všetky niesli meno Kónstantinos (pozri Konštantín II. Kabasilas). Na významnejšie mocenské posty sa Kabasilovci znovu dostali v 13. a 14. storočí. Démétrios získal post mega papia, Theodóros post logotheta a Alexios titul veľkého (megas) konostaula. Centrum rodových aktivít sa nachádzalo v južnom Balkáne, kde vlastnili viacero statkov v okolí Solúna. Aj v 14. storočí členovia rodu pôsobili na cirkevných postoch a viacerí boli spisovateľsky činní (Neilos Kabasilas, Nikolaos Kabasilas).KABASILAS In: 

 Členovia rodu 
 Kónstantinos Kabasilas (viacero osôb)
 Kónstantinos Kabasilas, ochridský arcibiskup Konštantín II. (12. stor.?po 1262)
 Nikéforos Kabasilas (správca Solúna v roku 1022)
 Alexandros Kabasilas (doux v Skopje, cca. 1080)
 Alexios Kabasilas (megas konostaulos, cca 1339)
 Démétrios Kabasilas (megas papias, 13471369)
 Theodóros Kabasilas (logothetes tou stratiótikou, cca. 1317)
 Neilos Kabasilas (teologický spisovateľ, *cca. 1300† 1363)
 Nikolaos Kabasilas (teologický spisovateľ, *cca. 1322† po 1391)

 Referencie 

 Ďalšia literatúra 

10060 Καβασιλαῖοι [Kabasilaioi]10102 Καβάσιλας Νεῖλος [Kabasilas Neilos] In: 


Kategória:Šľachtické rody v Byzantskej ríši